Νοά Φαντιγκά

Ο Νοά Φαντιγκά είναι Βελγο-Σενεγαλέζος, επαγγελματίας ποδοσφαιριστής που αγωνίζεται ως δεξιός οπισθοφύλακας στον Άρη Θεσσαλονίκης. Στο Βέλγιο αγωνίσθηκε επίσης με τη φανέλα της Κλαμπ Μπρυζ ενώ έχει έχει αγωνιστεί στην Ολλανδία με την φανέλα της Φόλενταμ  και της Χεράκλες Άλμελο, και στη Γαλλία με τα χρώματα της Σταντ Μπρεστουά 29. Είναι ο γιός του γνωστού Σενεγαλέζου παλαίμαχου ποδοσφαιριστή Χαλιλού Φαντιγκά (Khalilou Fadiga) ο οποίος έκανε σπουδαία καριέρα σε Παρί Σεν Ζερμέν, Οσέρ, Μπριζ, Ίντερ, Μπόλτον, Ντέρμπι και Κόβεντρι.Η ποδοσφαιρική παράδοση της οικογένειας Φαντιγκά! Νοά: “Δύσκολο να είσαι γιος ποδοσφαιριστή”

 Ποδοσφαιρική καριέρα 
Ο Φαντιγκά γεννήθηκε στις 3 Δεκεμβρίου 1999 στη Μπρυζ της Δυτικής Φλάνδρας, και ξεκίνησε να παίζει ποδόσφαιρο σε ηλικία έξι ετών στις Ακαδημίες της Γάνδης προτού μετακομίσει σε αυτές της Άντερλεχτ σε ηλικία δέκα ετών.  Το καλοκαίρι του 2015 εντάχθηκε στα τμήματα υποδομών της αγαπημένης του ομάδας, της Κλαμπ Μπρυζ, αγωνιζόμενος κυρίως ως δεξιός επιθετικός μέσος. Noah Fadiga, le fils de Khalilou, âgé de 18 ans, présenté dans les faits

Τον Μάρτιο του 2017 έπαιξε με την Κ19 της Κλαμπ Μπρυζ στο Viareggio Cup, όπου σκόραρε τρεις φορές σε πέντε αγώνες. Noah Fadiga – Leistungsdaten 2016/17.

Στις 18 Μαΐου 2017, υπέγραψε το πρώτο του επαγγελματικό συμβόλαιο με την Κλαμπ Μπρυζ, σε ηλικία 17 ετών.Noah Fadiga, le fils de Khalilou, signe son premier contrat pro à Bruges

Τη σεζόν 2018/19 πραγματοποίησε πέντε εμφανίσεις στο UEFA Youth League, σκοράροντας και μία φορά. Ήταν επίσης στην αποστολή για της πρώτης ομάδας στο ΟΥΕΦΑ Τσάμπιονς Λιγκ και το Βελγικό πρωτάθλημα, αλλά δεν έπαιξε ούτε σ’έναν επίσημο αγώνα.

Τελικά ξεκίνησε την επαγγελματική του καριέρα στη δεύτερη κατηγορία της Ολλανδίας, με την Φόλεμνταμ, στην οποία παραχωρήθηκε ως δανεικός για ολόκληρη τη σεζόν 2019-2020.Club Brugge verhuurt 19-jarige Fadiga aan Volendam, tot jolijt van… zanger Jan Smit: “Eerste uitkomst van onze samenwerking”.  Ντεμπουτάρισε στις 9 Αυγούστου 2019 (1η αγωνιστική), στην εκτός έδρας ισοπαλία 1-1 εναντίον της Helmond Sport, μπαίνοντας στο γήπεδο ως αλλαγή στο 67ο λεπτό στη θέση του Μοχάμεντ Μπέτι.FC Volendam krijgt te weinig in Helmond  Στα μέσα Δεκεμβρίου (19η αγωνιστική), σημείωσε το πρώτο του γκολ σε μια νίκη με 4-1 εναντίον της ΜΦΦ Μάαστριχτ. Αυτό ήταν το μοναδικό του γκολ σε 24 συμμετοχές στο πρωτάθλημα.

Στις 19 Ιουλίου 2020, ο Φαντιγκά υπέγραψε τριετές συμβόλαιο με την Χεράκλες Άλμελο.Heracles Almelo voegt rechtsback Fadiga aan selectie toe. Στις 17 Οκτωβρίου 2020 (5η αγωνιστική), έκανε το ντεμπούτο του στην  κορυφαία κατηγορία του Ολλανδικού ποδοσφαίρου, ξεκινώντας ως βασικός απέναντι στην ΡΚΣ Βάαλβαϊκ. Έκανε συνολικά 15 εμφανίσεις τη σεζόν 2020/21, και πήρε τη φανέλα του βασικού προς το τέλος της σεζόν.

Στα τέλη Απριλίου 2022 (31η αγωνιστική), σημείωσε το πρώτο του γκολ στο πρωτάθλημα σε μια ισοπαλία 1-1 εναντίον της Τβέντε. Μετά από 35 παιχνίδια με τη φανέλα της Χεράκλες, συμπεριλαμβανομένων των πλέι οφ για τον υποβιβασμό, ο Φαντιγκά, κάνοντας χρήση σχετικού όρου στο συμβόλαιό του, αποχώρησε από την ομάδα, μιας και η τελευταία υποβιβάστηκε ξανά στην  Ίιρστε Ντιβίζι (Eerste Divisie).

Την 1η Ιουλίου 2022, ο Φαντιγκά υπέγραψε τετραετές συμβόλαιο με την Μπρεστ, ομάδα της Λιγκ 1.Transferts : Brest recrute Noah Fadiga (Heracles Almelo Έκανε την πρώτη του εμφάνιση στη Λιγκ 1, την 1η αγωνιστική, εναντίον της Λανς, ξεκινώντας ως βασικός, αλλά αντικαταστάθηκε πριν από το ημίχρονο λόγω τραυματισμού.

Συνολικά, αγωνίστηκε σε 21 ματς πρωταθλήματος, σημειώνοντας κι ένα γκολ. Λόγω τραυματισμού στο ισχίο, έμεινε εκτός δράσης από τις αρχές Μαΐου 2023 μέχρι το τέλος της σεζόν.

Στις 10 Ιουλίου 2023, οι ιατρικές εξετάσεις αποκάλυψαν μια ανωμαλία στον καρδιακό του ρυθμό. Μετά από περαιτέρω εξετάσεις, οι γιατροί δεν είδαν κανέναν κίνδυνο για τη συνέχιση της καριέρας του. Ωστόσο, λόγω της πολιτικής «μηδενικής ανοχής» σε θέματα καρδιολογικής υγείας, η ιατρική επιτροπή της Γαλλικής Ομοσπονδίας Ποδοσφαίρου (FFF) ανακάλεσε την άδειά του  να αγωνίζεται στο γαλλικό ποδόσφαιρο, παρόλο που ο παίκτης έλαβε το πράσινο φως από τους θεράποντες καρδιολόγους.

Ως ελεύθερος πλέον παίκτης, στις 8 Αυγούστου 2023 υπέγραψε τριετές συμβόλαιο με τη Γάνδη, δηλαδή στον ίδιο σύλλογο στον οποίο αγωνίζονταν κι ο πατέρας του, 15 χρόνια νωρίτερα.|titel=Welkom, Noah Fadiga!

Έπαιξε τον πρώτο του αγώνα για τη Γάνδη στις 13 Αυγούστου 2023, σε έναν αγώνα πρωταθλήματος εναντίον της ΚΒΚ Βέστερλο, μπαίνοντας  ως αλλαγή στη θέση του Ματίς Σαμουάζ και η ομάδα του νίκησε με τελικό σκορ 3-1.13/08/2023 KVC Westerlo - KAA La Gantoise 1-3..

Στις 10 Νοεμβρίου 2024, κατά τη διάρκεια του αγώνα εναντίον της Σταντάρ Λιέγης, ο Φαντιγκά κατέρρευσε μέσα στον αγωνιστικό χώρο.Φαντιγκά: Το πρόβλημα υγείας που τον άφησε εκτός"Choqué", "Cet imbécile voulait continuer à jouer": les joueurs racontent le malaise de Noah Fadiga contre le Standard.. Η ιατρική γνωμάτευση ανέφερε ένδειξη μυοκαρδίτιδας, την οποία είχε κι ο πατέρας του παίκτη, (επίσης  πρώην ποδοσφαιριστής), γεγονός που ανάγκασε τον Νοά να υποβληθεί σε χειρουργική επέμβαση για εμφύτευση μίνι-απινιδωτή, η οποία τον κράτησε εκτός γηπέδου για τρεις περίπου μήνες.« La lumière s’est éteinte » : Noah Fadiga se confie sur son arythmie cardiaque Επανήλθε στους αγωνιστικούς χώρους και αγωνίστηκε  σε πέντε αναμετρήσεις των playoff, προτού αποβληθεί και χάσει τα δύο τελευταία παιχνίδια λόγω τιμωρίας.

Στις 19 Ιουνίου 2025, ανακοινώθηκε η απόκτησή του από τον Άρη Θεσσαλονίκης. Παίκτης του Άρη κι επίσημα ο Νοά Φαντιγκά

 Εθνική Σενεγάλης 
Η μητέρα του Φαντιγκά είναι Βελγίδα κι ο πατέρας του Σενεγαλέζος, και ως εκ τούτου έχει βελγική και Σενεγαλέζικη υπηκοότητα.

Στις 16 Σεπτεμβρίου 2022, ο Φαντιγκά κλήθηκε για πρώτη φορά στην Εθνική Σενεγάλης, για να παίξει φιλικούς αγώνες με τη Βολιβίας και το ΙράνSénégal : Fadiga, Niakhaté, Jakobs… 7 nouveaux dans la liste !. Αλλά λόγω των προβλημάτων υγείας που αντιμετώπιζε, τελικά δεν μπόρεσε να αγωνισθεί.

Στις 17 Μαρτίου 2023, ο Φαντιγκά κλήθηκε από τον προπονητή Αλιού Σισέ  ξανά στην Εθνική Σενεγάλης για τα προκριματικά του Κυπέλλου Εθνών Αφρικής εναντίον της Μοζαμβίκης, αλλά δεν αγωνίστηκε και παρέμεινε στον πάγκο.

 Παραπομπές 

 Εξωτερικές πηγές 

 Προφίλ του Ν. Φαντιγκά στο Voetbal International/
 Προφίλ του Ν. Φαντιγκά στο transfermarkt.com
 Προφίλ του Ν. Φαντιγκά στο worldfootball.net

Κατηγορία:Αμυντικοί ποδοσφαιριστές
Κατηγορία:Σενεγαλέζοι ποδοσφαιριστές
Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Σενεγάλης 
Κατηγορία:Ποδοσφαιριστές Κλαμπ Μπρυζ 
Κατηγορία:Ποδοσφαιριστές ΦΚ Φόλενταμ
Κατηγορία:Ποδοσφαιριστές Χεράκλες Άλμελο
Κατηγορία:Σταντ Μπρεστουά
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ολλανδία
Κατηγορία:Ξένοι ποδοσφαιριστές στην Ελλάδα